2 Mu difuku dya busatu kwadi masobo a butundaile mu Kana wa Ngadilea, inandya Yesu nandi wadi’ko.2 Yesu ne bandi bana ba bwanga nabo badi betwe ku ano masobo a butundaile.3 Vinyu pa kutyepa, inandya Yesu wamunena’mba: “Kebadipo na vinyu.”4 Ino Yesu wamunena’mba: “A mwana-mukaji, le bitutala namani abe ne ami?* Nsá yami keyabwene.”5 Inandi wanena boba badi bengila’ko amba: “Longai byonso byakemulombola.”6 Kwadi milondo ya mabwe isamba ya mema mijadike konka’kwa mungya bisela bya mwa kwitōkejeja bya Bayuda,+ mulondo ne mulondo wadi ukokeja kutweja bipimo bya mema* bibidi nansha bisatu.7 Yesu webanena’mba: “Dingai mema mu milondo.” Nabo beidinga bā ne pa milomo.8 Kupwa webanena’mba: “Tapulai’mo mukape mutangidiji wa masobo.” Penepa nabo bakamupa.9 Mutangidiji wa masobo pa kutompa mema aalamukile ke vinyu, byakadipo uyukile koyatambile (nansha bengidi batapwile mema byobadi bayukile), mutangidiji wa masobo waita musoñañani10 kamunena’mba: “Muntu ense ulupulanga bidi vinyu milumbuluke, ebiya shi bantu abakolwe, kalupula yoya miyampe bityetye. Abe ukilamine vinyu milumbuluke kufika ne pano.”11 Yesu walongele bino’bi mu Kana wa Ngadilea bu ngalwilo ya biyukeno byandi, kadi wamwekeja patōka ntumbo yandi,+ ne kadi bandi bana ba bwanga baikala na lwitabijo mwadi.12 Bino pa kupita’po aye ne inandi ne banababo+ ne bandi bana ba bwanga batūkila ku Kapanama,+ ino kebashikete’kopo mafuku mangi.13 Penepo Pashika+ ya Bayuda yadi keidi pabwipi, ebiya Yesu wakanda ku Yelusalema.14 Watana mu tempelo boba badi bapoteja bañombe, mikōko, ne bankunda,+ ne bantu bashinta lupeto bashikete pa bishikatwa byabo.15 Penepa pa kupwa kujinga lusonde lwa myonji, wapangila panja pa tempelo boba bonso badi na mikōko ne bañombe, kadi wamwanga ne bityele bya bashintula lupeto ne kukuvumika mameza abo.+16 Kanena boba bapoteja bankunda’mba: “Fundulai byabyo muno! Lekai kwalamuna njibo ya Tata ke njibo ya busunga!”*+17 Bandi bana ba bwanga bavuluka’mba i kilembwe amba: “Bupyasakane mwanda wa njibo yobe bukandya.”+18 Ebiya, kwivwana Bayuda bamunena’mba: “Le i kiyukeno’ka kyodi nakyo kya kwitulombola,+ byolonga bino bintu?”19 Yesu nandi webalondolola’mba: “Pomonai ino tempelo, kadi mu mafuku asatu nkeimika.”+20 Penepo Bayuda kebanena’mba: “Ino tempelo yāubakilwe mu myaka 46, abewa ukeimike mu mafuku asatu?”21 Ino aye wadi wisambila pa tempelo ya umbidi wandi.+22 Kitatyi kyaasangwilwe mu bafwe, bandi bana ba bwanga bavuluka’mba wadi unenanga bino’bi,+ penepo baitabija kisonekwa ne byanenene Yesu.23 Inoko, paadi mu Yelusalema ku masobo a Pashika, bantu bavule baikala na lwitabijo mu dijina dyandi pobamwene biyukeno byawadi ulonga.24 Ino Yesu kadipo wibakulupile mwanda wadi wibayukile abo bonso25 kadi kadipo usaka muntu nansha umo amusapwile mwikadile muntu, mwanda aye wadi uyukile bidi mu muntu.+
Kunshi kwa Dyani
^ Kishima pa kishima i, “A mwana-mukaji le i bika abe ne ami?” Luno i lukindi lulombola kupela. Kutela “mwana-mukaji” kekushintululapo kubulwa bulēme.
^ Uyuka kipimo kya mema kyadi i bate wa malitele 22. Tala Mbwejo B14.
lua_Latn nya_Latn lua_Latn kmb_Latn